ત્રીજો પોઈન્ટ દૃઢ નિશ્ચયનો છે. ડિટરમિનેશન તો યુવાનોની મૂડી છે અને સાચી શક્તિ છે. યુવાનો પાસે તો હિમાલય જેવો હિમાલય પણ ઝુકાવી દેવાની તાકાત રહેલી હોય છે. યુવાનોએ તો ઉચ્ચ સામાજિક મૂલ્યો અને આદર્શો માટે નિશ્ચય કરવાનો હોય છે. કારણ કે નિશ્ચય વિનાનું જીવન તો શ્વાસ વિનાના શરીર જેવું ગણાય છે. જે રીતે રસ વિનાનું ફળ નકામું હોય છે, એમ જીવનના દરેક ક્ષેત્ર અને જીવનની હર ડગર ઉપર આપણે કરેલા નિશ્ચય જ આપણને નક્કી કરેલા ધ્યેય સુધી પહોંચાડે છે.